

| ||LinkBack||أدوات الموضوع||انواع عرض الموضوع|


#1


ناديت ناديت الا يامطنخ الروقه
اسعد الله اوقاتكم بكل خير
بماني ان هذه اول مشاركه
احببت مصافحتكم بقصيده عمرها الزمني اربع وعشرون ساعه فقط تتحاكى عن معاناتي بسوق الاسهم وخسارتي مايقارب المليون ريال
ويشرفني نشرها موجهه لشاعر المواقف الصعبه
الشاعر/ محمد بن سعود العضياني
الذي فاجئني ظهر اليوم بايداع مبلغ نص مليون ريال في حسابي
وسوف يلحق هذه القصيده اخرى تقديراً لرجل المواقف الصعبه
ومن الاعمااااااااااااااااااااق اشكره لمساندته لي لكي استطع الوقوف و العوده
من جديد
امل ان تنال الرضاء
اخوكم
عوض العتيبي
[/frame]
[poem=font="Simplified Arabic,6,black,bold,normal" bkcolor="transparent" bkimage="" border="double,3,blue" type=2 line=0 align=center use=ex num="0,black"]
لاهزني سوق الاسهم والبخت مالي = ناديت ناديت انا يامطنخ الروقه
ونخيت منهو عريب الجد والخالي = اللي فعوله بماض الوقت ماثوقه
حراً تعلا على قمة جبل عالي = زبون من عبرته بالعين مخنوقه
امحمد اسعود الآ ياحي ها الفالي= يفداه من لحيته بالموس محلوقه
ويفداه رجلاً بخيل و يكنز المالي = ماسر نفسه وثوبه يرقع افتوقه
يابو سعود الزمن غربلي احوالي =والكبد من فعلته ياخوك محروقه
لوجيت اباقف معه يضربي الجالي = لاهو مقفي ولا يح لوو منطوقه
شفت العبر فيه واجد وانبري حالي = وازريت اقاوم زماناً فاتح اشدوقه
يومي مع السوق عيا الحظ يصفالي= سوق دخل فيه حساداً وممحوقه
اكل حلال البشر حرمه ورجالي = حتى الهوامير مثل الشعب مزنوقه
اقفى حسبهم بعد تقليص الاموالي = لعبهم لعبة الشاعر لطاروقه
يومه دخل فيه نصابا ودجالي = وخيل خيال النصب ثم لاحت ابروقه
وتعلق الكل سبة غدر الانذالي = اهل الطمع والجشع وانفوس مطفوقه
صاحي ومجنون جامع كل الاشكالي=ما سلم منهم يتيماً باقوا احقوقه
من جورهم يامحمد شفت الاهوالي = والكل يدعي وكل الناس مسروقه
ضعافة انفوسهم في قرش واريالي =ايطمنون القدر وفنفوسهم سوقه
اوجيههم تنصفق من جزء الانفالي =والاخره مادروا عنها ومفهوقه
طول الامل عندهم يمنحهم امالي = وابليس شيخاً عليهم ماغفى موقه
يزورهم كل صبح وكل قّيالي= احكم حصاره عليهم لابسٍ طوقه
وانا اتعزز ياشيخ لحالة امثالي = اللي غدا مالهم قربه ومشقوقه
والرزق عند الولي رب السما العالي =اللي قسم رزقنا ماواحدٍ فوقه
فردن صمد بالعطا مداته اجزالي=أكرم من الخلق يعلم حال مخلوقه
يانسل مزحم نخيت أحمولي اثقالي=والنفس من سوق الاسهم شبه مدقوقه
حيثك من أهل الوفا حماية التالي= قوماً تضد العدا ماهيب ملحوقه
عضيان للطيب منقاعٍ ومدهالي = ياحي عمهوج منه الروس مسحوقه
اكرب حزامك ليامن جاك مرسالي= ياحر ياحر ياللي مطلق اسبوقه
صاحبك من غدر وقته صابه اجفالي= والدم فار وتخثر داخل اعروقه
يبيك تاقف معه وقفات الابطالي = وقفت شجاعاً يدافع عن سلب نوقه
لاشافهن يبذل المجهود بقتالي = نفسه على الموت لجل الذود مسيوقه
من بعدها لاتعذر وابذل الغالي = معذرك لو قلتلي ما عاد الك طوقه
وان كان ماانته معي في كل الاحوالي= ناديت ناديت الا يامطنخ الروقه [/poem]
المصدر: منتدى الزين
|14-11-2006, 03:03 PM||#2|


قناعات شخصية ..!!
R O Y A L


صــح لســانكـ يالعتــيــبي
لآهــنت..قصيده رائــعه
ويستاهل من قصدها فيــه..


|14-11-2006, 03:03 PM||#3|


... V I P...


صــــــــــــح لسانكـ
مليــــــــــــووووون ولا يســــدوووون
واللهـ لا يخســــــــــر مسلـــــــــــــــم
لا خــــــــــــــــــلأ ولا عـــــــــــــــدم منكـ
يعافيكـ ربــــــــــي


|14-11-2006, 03:08 PM||#4|


][ شـاعــرة الزيــن ][


الشاعر عوض العتيبي
مرحبآ بك وبهذه المصافحة الرائعه--- وهنا تجبر القاف
بأن ينحني لك طواعية فأنت شاعر الموقف الصعب وهذا
التعبير يرتقي للمعالي لمناسبته التي يندر مثلها في زمن
باتت الأنانية طابع للبشر فيه--
أنت كريم والحمياني يستاهل --- ونسأل الله أن يعوض عليك
وأن تعود بنجاح ودون خساره في حياتك---
نرحب بك بين محبيك يالعتيبي --- ننتظر تواصلك طال عمرك
ونتمنا أن يطيب لك المقام بيننا0000
الحوراء بنت نجد


|مواقع النشر (المفضلة)|
|المواضيع المتشابهه|
|الموضوع|
|ملك لسنة واحدة فقط !!!...|
|امى ... بعين واحدة .... !!!!|
|قطة من دون أنف وبعين واحدة|
|قطة من دون أنف وبعين واحدة|
|أدوات الموضوع|
|انواع عرض الموضوع|


ناديت ناديت الا يامطنخ الروقه